
Ministru kabineta rīkojums Nr. 127
Rīgā 2025. gada 4. martā (prot. Nr. 9 13. §)
Par Preiļu novada pašvaldības nekustamā īpašuma Lāčplēša ielā 11, Preiļos, Preiļu novadā, pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Iekšlietu ministrijas valdījumā Preiļu novada pašvaldībai piederošo nekustamo īpašumu (nekustamā īpašuma kadastra Nr. 7601 001 0041) – zemes vienību (zemes vienības kadastra apzīmējums 7601 001 0038) 2,4417 ha platībā – Lāčplēša ielā 11, Preiļos, Preiļu novadā (turpmāk – nekustamais īpašums).
· 2. Iekšlietu ministrijai nekustamo īpašumu:
· 2.1. izmantot Iekšlietu ministrijas padotībā esošo iestāžu valsts pārvaldes funkciju īstenošanai – sabiedriskās kārtības un drošības, civilās aizsardzības un ugunsdrošības nodrošināšanai;
· 2.2. nodot bez atlīdzības Preiļu novada pašvaldībai, ja tas vairs netiek izmantots šā rīkojuma 2.1. apakšpunktā minēto funkciju īstenošanai.
· 3. Iekšlietu ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Iekšlietu ministrija nodrošina šā rīkojuma 2.1. apakšpunktā minēto funkciju īstenošanu.

